==Etimologie== Die oorsprong van Grobler word tradisioneel beskou as Duitsland, synde die [[#Die Stamvader: Jan Grobler|stamvader]] Duits was. Grobler is egter nie 'n algemene van in Duitsland nie. Die van Grobler word nie bevat in die Duitse familienaamboek van Duden<ref>Duden, FAMILIENNAMEN, Herkunft und Bedeutung, Bearbeitet von Rosa und Volker Kohlheim, Dudenverlag, 2000</ref> nie, alhoewel dit soortgelyke vanne soos Grob (waarvan Grobler kon verbuig het), Gröber en Gröbner bevat. Grobler word wel gemeld as 'n Joodse familienaam in Guggenheimer<ref>Guggenheimer, Eva H. and Heinrich W. Jewish Family Names & Their Origins: An Etymological Dictionary, Second Edition, 2017</ref> en wel as 'n verbuiging van Grob, en die oorsprong word aangegee as Middel-Hoogduits. In die Duitse stamregister <ref> Koerner. Görlitz, S. (1889 – 2.1889; 3.1894 – 18.1910). Genealogisches Handbuch bürgerlicher Familien : ein deutsches Geschlechterbuch.</ref>, wat bestaan uit 212 volumes, is daar net een verwysing na Grobler naamlik Marie Gröblerz wat op 10 Okt 1687 getroud is met Peter Lüpnitz in Schönfließ. Schönfließ was destyds in Pruisse en later geïnkorporeer in Koningsberg, wat Kaliningrad geword het nadat Rusland dit beset het. In hierdie deel van die wêreld oorvleuel die Duitsers en Slawiese mense. Die spelling van Gröblerz met ‘n “z” aan die einde is tipies Pools, wat kan impliseer dat sy van ‘n Poolse familie afkomstig was. Die rede hoekom daar nie meer Groblers in hierdie stamregister is nie, is heel waarskynlik omdat dié stamregister eksklusief bedoel was vir die adelstand – die opstellers het nie belangestel in mense van laer sosio-ekonomiese klasse nie.nie. [[File:Groblerz -extract.jpg|left|thumb|500px|Marie Gröblerz wat op 10 Okt 1687 getroud is]] <br clear=all> Daar is 'n oënskynlike verband tussen die dorp Grobleben in Duitsland (naby Tangermünde) en Grobler. Grobleben kom ook voor as 'n familienaam. Moontlik het Grobleben en Grobler sielfde oorsprong, of dalk stam Grobler van Grobleben af. Die kerkboeke van Tangermünde het verskeie rekords van Groblebens in die vroëe 1600s. Familiename wat verband hou met Grobleben en voorkom in die ''Codex Diplomaticus Brandenburgensis''<ref>Ridel Adolph Friederich (Ed.) et al., CODEX DIPLOMATICUS BRANDENBURGENSIS - SAMMLUNG DER URKUNDEN QUELLENSCRIFTEN FÜR DIE GESCHICHTE DER MARK BRANDENBURG UND IHRER REGENTEN, 1876</ref> word ge-identifiseer deur Langer<ref>J. Langer, Die altmärkischen Ortsnamen auf -ingen und -leben, Zeitsz 1898, Druck von W. Ronneburger</ref> (met jaartal) as: :Johannes Groppleue, 1279 :Gropelebin, Lb. :Gropeleue, 1414 :Groppeleue, 1420 :Groppeleue, Groplefe, 1472 :Grobleue, 1523 :Gropleben, Groplegen, 1541. Daar is egter nog geen dokumentasie gevind wat hierdie verbande staaf nie, dus bly dit bespiegelings. In Duitsland vind mens ook die volgende [[#Fonetiese Variasies van Grobler|fonetiese variasies van Grobler]] en Gröbler: '''Grobler''' :Groepler :Groebler, Griebeler :Gruebler :Grabler, Graepler, Greppler, Groeppler :Griebler :Grebler :Groppler :Gropler '''Gröbler''' :Graepler :Gruebler :Griebeler :Grebler :Groeppler :Groepler :Grobler, Groppler, Greppler :Griebler, Grabler, Gropler Grobler kon ook afkomstig wees van die Poolse van ''Grobla'' wat dyk beteken, of die Poolse van ''Grob'' wat graf beteken<ref>Privaat kommunikasie per epos van Mariusz Kowalski van 14 November 2017</ref>. Ander soortgelyke vanne is byvoorbeeld vanne soos Goblicki, Groblewski, Grobelny, Grobelski. Die vervoeging ''-er'' in Grobler kan 'n germanisering wees van 'n Poolse van, synde die agtervoegsel "-er" tipies Duits is. Grobbelaar is 'n verhollandsing van Grobler. Dit verskyn die eerste maal in geskrewe geskiedenis in 1705 as Groeplaar in die Vereenigde Oostindische Compagnie (VOC) [https://af.wikipedia.org/wiki/Verenigde_Oos-Indiese_Kompanjie] se [[#VOC Dokumentasie|dokumentasie]]. Later verskyn dit in die VOC se opgawelyste (met jaartal) as: :1708, Groepelaar</br> :1709, Groepelaar</br> :1710, Groebeler</br> :1711, Grobber</br> :1712, Grobbelaer</br> :1713, Grubelaar</br> In die Inventories of the Orphan Chamber[http://www.tanap.net/content/activities/documents/Orphan_Chamber-Cape_of_Good_Hope/index.htm] kry ons: :Grobler :Grobbelaar :Grobbeler :Grobbler :Grobelaar In die kerkregisters van die Kaap die Goeie Hoop wat die eerste geslag kinders dokumenteer word Grobbelaar gebruik, alhoewel van die afstammelinge die van Grobler behou het. Vandag is die name redelik gestandariseerd op Grobler en Grobbelaar met klein variasies soos Grobbler en Grobelaar.